Meidän jengi puussa – tapittavat pöllösisarukset ihastuttavat Helsingissä - Kotimaa - Ilta-Sanomat
Meidän jengi puussa – tapittavat pöllösisarukset ihastuttavat Helsingissä
(KUVA: Antti Koli)
Julkaistu: 4.5.2016 13:43
Siemeniä syöpötellyt tiainen kutsui myyrät pöllön ruokapöytään.
Alunperin niitä oli seitsemän, mutta yksi katosi. Sen vei ehkä kanahaukka omille poikasilleen.Loput kuusi pitävät tiukasti yhtä, vaikka välillä hajaantuvatkin omille retkilleen.Hajaantuminen on vielä maltillista, sillä henkilökohtainen lentokyky riittää vasta muutaman metrin pyrähdyksiin.
Ne ovat helsinkiläisiä lehtopöllön, Strix aluco, poikasia, tarkkaan sanottuna herttoniemeläisiä jenginuoria.Pöllöporukan ikuisti korkealta männyn oksalta luontokuvaaja ja tietokirjailija Antti Kolihttp://www.iltasanomat.fi/haku/?search-term=Antti%20Koli.– Ne kerääntyvät nippuun päivälevolle vakiopuuhunsa, mutta saattavat väliaikoina löytyä sadankin metrin päästä, Koli kertoo.Kolilla on teoria, miksi Vanhankaupunginlahden lehtomaisessa rantametsässä telkänpöntössä pesinyt lehtopöllöpariskunta onnistui saamaan maailmalle näin potran sisarussarjan.Oli joulukuun alku vuonna 2015, kun rantametsän vierestä ruovikosta löytyi itäinen huippuharvinaisuus valkopäätiainen. Se on kuin tuttu sinitiainen, mutta värit ovat lähteneet pesussa.Valokuvaavat lintuharrastajat ottivat sydämenasiakseen huolehtia siitä, ettei nälkä päässyt yllättämään valkopäätiaista koko talvena.Eikä alkukeväällä.Maahan pudonneet siemenet houkuttelivat paikalle myyriä, ja myyrät ovat lehtopöllön herkkua.LUONNOSSA kaikki vaikuttaa kaikkeen. Sen pituinen se. Kaikki olisivat onnellisia, ellei muutamassa noin kymmenestä tuhannesta valkopäätiaisesta otetusta valokuvassa sillä näkyisi yhden pyrstösulan sivussa käytännössä huomaamaton häivähdys keltaista.Nyt asianomaiset tahot eli Rariteettikomitea joutuu miettimään, onko kyseessä aito puhdasverinen valkopäätiainen vai etäinen risteytymä sinitiaisen kanssa.Se veisi monelta bongarilta jo lasketun pinnan.Pöllömetsässä viihtyivät talvella myös valkoselkätikat ja varpuspöllö. Se oli suomalaisen lintubongauksen, helsinkiläisen lintuharrastuksen ja valtavasti suosiotaan kasvattavan lintuvalokuvauksen hot spot.